Dudváh

Dudváh je nížinná rieka na juhozápadnom Slovensku. Má dĺžku , plochu povodia  a priemerný prietok /s v Siladiciach. Priemerná lesnatosť povodia je cca 20 %, na dolnom toku je takmer nulová. 

 Charakteristika 
Vysoký agradačný val Váhu bráni Dudváhu (a ďalším prítokom), aby sa ich vody spojili už skôr, a núti ho tiecť dlho rovnobežne. Dudváh je preto jednostranne rozvinutou riekou s (prirodzenými) prítokmi iba z pravej strany (odvodňuje tak východné svahy Malých Karpát). Rieka má veľký vodohospodársky význam z hľadiska zavlažovania a hlavné koryto križujú viaceré vodné kanály.

Tok rieky sa rozdeľuje na tri časti: 
Horný Dudváh: označuje tok rieky od odbočenia z koryta Dubovej po zaústenie do koryta Váhu pri Siladiciach. Je to pravostranný prítok Váhu s dĺžkou  a povodím .
Dolný Dudváh: pokračovanie toku Horného Dudváhu od jeho zaústenia do koryta Váhu po ústie do Čiernej vody južne od obce Čierna Voda. Je to ľavostranný prítok Čiernej vody s dĺžkou  a povodím s veľkosťou .
Salibský Dudváh: tvorí najjužnejší úsek pôvodného koryta Dudváhu od oddelenia z koryta Dolného Dudváhu pri obci Čierny Brod po ústie do koryta (Starej) Čiernej vody pri Kráľovom Brode. Má dĺžku  a povodie s veľkosťou .

 Opis toku 
 Horný Dudváh 
Dudváh vzniká oddelením z koryta Dubovej v intraviláne obce Čachtice v nadmorskej výške cca ,  JJV od centra obce. Odtiaľ tečie na juh obcou Častkovce viac-menej rovnobežne s korytami Dubovej a Váhu na východe. V blízkosti obce Trebatice priberá jeden z významných prítokov, Holešku, pri Veľkých Kostoľanoch Chtelničku a pri Bučanoch svoj najdlhší prítok – Hornú Blavu. Západne od Dolných Zeleníc bola vybudovaná približne  dlhá preložka, ktorou Horný Dudváh tečie na juhovýchod a vlieva sa do Váhu pri obci Siladice.

 Dolný Dudváh 
Dolný Dudváh je pokračovaním toku Horného Dudváhu od rozdvojenia sa pri obci Bučany. Tečie prevažne na juh a pri obci Čierna Voda sa vlieva do Čiernej vody. Severne od obce Šúrovce sa prechodne stáča a k sútoku s Dolnou Blavou tečie smerom na juhozápad. Pri obci Križovany nad Dudváhom priberá Dolnú Blavu a ďalej už tečie výhradne severojužným smerom. Pri Majcichove priberá Trnávku a pri Malej Mači Gidru. Pri obci Kráľov Brod na Podunajskej rovine sa od pôvodného koryta Dudváhu sprava oddeľuje umelo vybudovaná preložka s dĺžkou cca , ktorou zaúsťuje do koryta Čiernej vody južne od obce Čierna Voda. 

 Salibský Dudváh 
Dolný tok Dudváhu je ľudskými úpravami najmenej zasiahnutým úsekom s početnými meandrami. Od obce Čierna Voda tečie k obci Mostová na juhovýchod, odtiaľ k Horným Salibám na východ a ďalej opäť na juhovýchod. Pod obcou Horné Saliby priberá zľava Šárd a juhozápadne od obce Tešedíkovo tiež zľava Derňu. Do Starej Čiernej vody sa vlieva v blízkosti obce Kráľov Brod.

 Geomorfologické celky 
Dudváh preteká cez dva geomorfologické celky:
Podunajská pahorkatina s jej 2 podcelkami:
Trnavská pahorkatina, geomorfologická časť Trnavská tabuľa
Dolnovážska niva, geomorfologická časť Dudvážska mokraď
Podunajská rovina s jej 3 podcelkami:
Galantské pláňavy
Úľanská mokraď
Salibská mokraď

 Prítoky 
Pravostranné: Podolský potok, Obuchovský potok, Očkovský kanál, Holeška, Chtelnička, Pečeňadský kanál, Manivier, Horná Blava, Kuliarsky kanál, Dolná Blava, Križoviansky kanál, Trnávka, Abrahámsky kanál, Gidra, Meder
Ľavostranné: Veľký kanál, Voderadský kanál, Hlavný kanál, Rakytovský kanál, Červenícky kanál, Zelenický kanál, Šárd, Derňa

 Obce 
Dudváh postupne preteká cez nasledujúce obce, intravilánom (I) alebo extravilánom (E):
Čachtice (I)
Častkovce (I)
Podolie (E)
Očkov (E)
Ostrov (I)
Krakovany (E)
Trebatice (E)
Piešťany, mestská časť Kocurice (E)
Borovce (E)
Rakovice (E)
Veselé (E)
Drahovce, miestna časť Voderady (E)
Veľké Kostoľany (E)
Pečeňady (E)
Ratkovce (E)
Žlkovce (E)
Trakovice (I)
Bučany (E)
Dolné Zelenice (E)
Siladice (E)
Šúrovce (E)
Zavar (E)
Križovany nad Dudváhom (E)
Vlčkovce (E)
Opoj (E)
Majcichov (E)
Hoste (E)
Abrahám (E)
Malá Mača (E)
Sládkovičovo (I)
Košúty (I)
Čierny Brod (E)
Mostová (E)
Horné Saliby (I)
Dolné Saliby (E)
Kráľov Brod (E)

 Referencie 

Kategória:Rieky na Slovensku
Kategória:Povodie Dudváhu
Kategória:Povodie Váhu
Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Vodné toky v okrese Nové Mesto nad Váhom
Kategória:Vodné toky v okrese Piešťany
Kategória:Vodné toky v okrese Trnava
Kategória:Vodné toky v okrese Galanta
Kategória:Vodné toky v okrese Šaľa
Kategória:Vodné toky v okrese Hlohovec
Kategória:Pomenovania podľa Váhu